2002/625/EY: Komission päätös, tehty 25 päivänä heinäkuuta 2002, eräistä klassisen sikaruton vastaisista suojatoimenpiteistä Ranskassa, Saksassa ja Luxemburgissa tehdyn päätöksen 2002/383/EY muuttamisesta toisen kerran (ETA:n kannalta merkityksellinen teksti) (tiedoksiannettu numerolla K(2002) 2824)



Virallinen lehti nro L 200 , 30/07/2002 s. 0035 - 0036



Komission päätös, tehty 25 päivänä heinäkuuta 2002, eräistä klassisen sikaruton vastaisista suojatoimenpiteistä Ranskassa, Saksassa ja Luxemburgissa tehdyn päätöksen 2002/383/EY muuttamisesta toisen kerran (tiedoksiannettu numerolla K(2002) 2824) (ETA:n kannalta merkityksellinen teksti) (2002/625/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan 4 kohdan, ottaa huomioon yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY(3) ja erityisesti sen 29 artiklan 4 kohdan, sekä katsoo seuraavaa: (1) Klassista sikaruttoa on esiintynyt eräillä Ranskan, Saksan ja Luxemburgin raja-alueilla. (2) Elävien sikojen kaupan vuoksi nämä taudinpurkaukset muodostavat uhan yhteisön muiden osien karjalle. (3) Ranska, Luxemburg ja Saksa ovat toteuttaneet direktiivin 2001/89/EY mukaisia toimenpiteitä. (4) Komissio on 23 päivänä toukokuuta 2002 tehnyt eräistä klassisen sikaruton vastaisista suojatoimenpiteistä Ranskassa, Saksassa ja Luxemburgissa päätöksen 2002/383/EY(4), jota muutettiin sittemmin päätöksellä 2002/538/EY(5). (5) Ottaen huomioon epidemiologisen tilanteen kehittyminen Saksan villisioissa on aiheellista muuttaa hieman aluetta, jolla kyseisiä toimenpiteitä toteutetaan. Päätös 2002/383/EY olisi sen vuoksi muutettava. (6) Tässä päätöksessä säädetyt toimenpiteet ovat elintarvikeketjua ja eläinten hyvinvointia käsittelevän pysyvän komitean lausunnon mukaiset, ON PÄÄTTÄNYT SEURAAVAA: 1 artikla Päätöksen 2002/383/EY liite korvataan tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 25 päivänä heinäkuuta 2002. Komission puolesta David Byrne Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 316, 1.12.2001, s. 5. (4) EYVL L 136, 24.5.2002, s. 22. (5) EYVL L 173, 3.7.2002, s. 39. LIITE Ranska: - Mosellen departementin alue, joka sijaitsee Moselle-joesta pohjoiseen, Saksan rajalta Thionvillen kaupunkiin ja Thionvillen kaupungista lähtevästä A30-moottoritiestä Meurthe-et-Mosellen rajalle, - Meurthe-et-Mosellen departementin alue, joka sijaitsee A30-moottoritiestä/N52-valtatiestä pohjoiseen, Mosellen rajalta Belgian rajalla sijaitsevaan Longwyn kaupunkiin. Saksa: - Koko Rheinland-Pfalzin alue, lukuun ottamatta Rein-joen itäpuolella sijaitsevia alueita, - Saarlandissa: Merzig-Wadernin piirikunnissa: Mettlach, Merzig, Beckingen, Losheim, Weiskirchen, Wadern; Saarlouisin piirikunnassa: Dillingen, Bous, Ensdorf, Schwalbach, Saarwellingen, Nalbach, Lebach, Schmelz, Saarlouis; Sankt Wendelin piirikunnassa: Nonnweiler, Nohfelden, Tholey, - seuraavat Nordrhein-Westfalenin alueet: Euskirchenin piirikunnassa: Dahlemin, Blankenheimin ja Bad Münstereifelin kunnat; Schleiden ja Euskirchenin kaupunki; Hellenthal; Kallin kunta; Mechernichin kaupunki: Nettersheimin kunta; Rhein-Siegin piirikunnassa: Rheinbachin kaupunki, Swisttalin kunta, Meckenheimin kaupunki. Aachenin piirikunnassa: Simmerathin kunta ja Monschau. Luxemburg: - Koko alue.